Diari Oficial de la Generalitat Valenciana


Sumari del DOGV 8216, del 19-01-2018 (2017/12098)

RESOLUCIÓ de 29 de novembre de 2017, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana especificats en l'annex.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8216

Data del DOGV
:   19-01-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/12660


Data del document
:   29-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 29 de novembre de 2017, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana especificats en l'annex. [2017/12194]  
Els expedients han sigut iniciats a instància de les titularitats dels centres especificats en l'annex, en sol·licitud de modificació de les seues autoritzacions.  
La Direcció General de Centres i Personal Docent va emetre informe favorable, respecte als centres implicats, sobre l'adequació de les instal·lacions proposades quant a espais educatius, segons la normativa aplicable.  
Cada expedient consta de la proposta favorable de la direcció territorial competent en matèria educativa de la província on està ubicat el centre corresponent, sobre la base dels informes de la Unitat Tècnica de Construccions, respecte a les instal·lacions, i de la Inspecció d'Educació, en relació amb el professorat i les seues titulacions, llevat que, en aquest últim cas, conste del compromís del titular del centre d'aportar-les abans de l'inici de les activitats educatives corresponents, tal com s'indica en l'annex.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres i Personal Docent de 29 de novembre de 2017 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar les autoritzacions dels centres docents privats que s'especifiquen en l'annex atenent les característiques, ensenyaments i capacitat màxima que s'hi assenyalen.  
  
Segon  
Els centres indicats en l'annex que no han aportat la relació del professorat i titulacions respectives, hauran de fer-ho abans de l'inici de les activitats corresponents davant de la direcció territorial corresponent, que haurà d'aprovar-les, amb un informe previ de la inspecció educativa.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del pròxim curs escolar.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Generalitat Valenciana.  
  
València, 29 de novembre de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.  
  
  
ANNEX  
  
Codi: 45851662.  
Denominació genèrica del centre: centre d'Educació Infantil de primer cicle.  
Denominació específica del centre: C-V-G-E-F.  
Titularitat: María José Gomis Alberola.  
Domicili: carrer Cervantes, número 21.  
Localitat: Sant Vicent del Raspeig (03659).  
Província: Alacant.  
Modificació que s'autoritza:  
Ampliació d'una unitat d'Educació Infantil, de primer cicle, de manera que el centre queda configurat, en la seua totalitat, amb la composició següent:  
3 unitats d'Educació Infantil, de primer cicle, distribuïdes així:  
 1 unitat per a escolars de 2 a 3 anys d'edat, amb 16 llocs escolars.  
  
 1 unitat per a escolars de 0 a 2 anys d'edat, amb 8 llocs escolars.  
  
 1 unitat per a escolars d'1 a 3 anys d'edat, amb 15 llocs escolars.  
  
  
Codi: 28514542  
Denominació genèrica del centre: centre d'Educació Infantil de primer cicle.  
Denominació específica del centre: Las Casitas.  
Titularitat: Cecilia Candela Alemán.  
Domicili: avinguda Príncipe de Espanya, número 91.  
Localitat: Almoradí (03870).  
Província: Alacant.  
Modificació que s'autoritza:  
Ampliació de dues unitats d'Educació Infantil, de primer cicle, de manera que el centre queda configurat, en la seua totalitat, amb la composició següent:  
5 unitats d'Educació Infantil, de primer cicle, distribuïdes així:  
 1 unitat per a escolars de 0 a 1 any d'edat, amb 8 llocs escolars.  
  
 2 unitats per a escolars d'1 a 2 anys d'edat, amb 13 llocs escolars cada una.  
 2 unitats per a escolars de 2 a 3 anys d'edat, amb 20 llocs escolars cada una.  
  
Codi: 19168134  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Real Colegio Escuelas Pías.  
Titularitat: Congregación Padres Escolapios.  
Domicili: plaça Escoles Pies, núm.7.  
Localitat: Gandia (46071).  
Província: València.  
Modificació que s'autoritza:  
Ampliació de llocs escolars d'Educació Infantil, no afectant el nombre d'unitats, de manera que el centre queda configurat, en la seua totalitat, amb la composició següent:  
 6 unitats d'Educació Infantil, de segon cicle, amb 150 llocs escolars.  
 12 unitats d'Educació Primària, amb 300 llocs escolars.  
 9 unitats d'Educació Secundària Obligatòria, amb 251 llocs escolars.  
 4 unitats de Batxillerat, amb 140 llocs escolars en les modalitats de Ciències (codi de l'ensenyament: 13631649482), i Humanitats i Ciències Socials (codi de l'ensenyament: 59023340322).  
 1 unitat d'Educació de Suport a la Integració per a Educació Primària, amb 15 llocs escolars.  
 1 unitat d'Educació de Suport a la Integració per a Educació Secundària Obligatòria, amb 15 llocs escolars.  
  
Codi: 98633265  
Denominació genèrica del centre: centre d'Educació Infantil de primer cicle.  
Denominació específica del centre: Big Planet.  
Titularitat: Lourdes Arnau Gómez.  
Domicili: carrer Illa Menorca, número 2.  
Localitat: Sagunt - el Port de Sagunt (46730).  
Província: València.  
Modificació que s'autoritza:  
Ampliació d'una unitat d'Educació Infantil, de primer cicle, de manera que el centre queda configurat, en la seua totalitat, amb la composició següent:  
3 unitats d'Educació Infantil, de primer cicle, distribuïdes així:  
 1 unitat per a escolars d'1 a 2 anys d'edat, amb 13 llocs escolars.  
  
 1 unitat per a escolars de 2 a 3 anys d'edat, amb 20 llocs escolars.  
  
 1 unitat per a escolars de 0 a 3 anys d'edat, amb 11 llocs escolars.  
  
  
Codi: 54990674.  
Denominació genèrica del centre: centre d'Educació Infantil de primer cicle.  
Denominació específica del centre: El Niu.  
Titularitat: María Carbonell Carbonell.  
Domicili: carrer Lepant, núm.20  
Localitat: Alboraia (46267)  
Província: València.  
Modificació que s'autoritza:  
Canvi d'ús d'una unitat d'Educació Infantil, de primer cicle, de manera que el centre queda configurat, en la seua totalitat, amb la composició següent:  
3 unitats d'Educació Infantil, de primer cicle, distribuïdes així:  
 1 unitat per a escolars d'1 a 2 anys d'edat, amb 13 llocs escolars.  
  
 1 unitat per a escolars de 2 a 3 anys d'edat, amb 20 llocs escolars.  
  
 1 unitat per a escolars d'1 a 3 anys d'edat, amb 15 llocs escolars.